CELEX: 62007TN0407
Language: mt
Date: 2007-11-08 00:00:00
Title: Kawża T-407/07: Rikors ippreżentat fit- 8 ta' Novembru 2007 — CMB u Christof vs Il-Kummissjoni u l-AER

12.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 8/22
            
         Rikors ippreżentat fit-8 ta' Novembru 2007 — CMB u Christof vs Il-Kummissjoni u l-AER
   (Kawża T-407/07)
   (2008/C 8/39)
   Lingwa tal-kawża: L-Ingliż
   Partijiet
   
      Rikorrenti: CMB Maschinenbau & Handels GmbH (Gratkorn, l-Awstrija) u J. Christof GmbH (Graz, l-Awstrija) (rappreżentanti: A. Petsche, N. Niejahr u Q. Azau, avukati, u F. Young, solicitor)
   
      Konvenuti: Il-Kummissjoni tal-Komunitajiet Ewropej u l-Aġenzija Ewropea għar-Rikostruzzjoni
   Talbiet tar-rikorrenti
   
               —
            
            
               tannulla d-deċiżjoni;
            
         
               —
            
            
               tornda lill-AER tipproduċi ċerti dokumenti;
            
         
               —
            
            
               tikkundanna lill-AER tħallas kumpens għad-danni sostnuti mir-rikorrenti, li jammontaw għal EUR 26 862,17 u EUR 3 197 968,80 għal spejjeż u dħul mitluf, kif ukoll interessi mid-data meta seħħ id-dannu;
            
         
               —
            
            
               tikkundanna lill-AER tħallas interessi fuq il-kumpens mid-data tad-deċiżjoni;
            
         
               —
            
            
               tikkundanna lill-AER u lill-Kummissjoni jbatu l-ispejjeż tagħhom u dawk tar-rikorrenti.
            
         Motivi u argumenti prinċipali
   Ir-rikorrenti jikkontestaw id-Deċiżjoni ta' l-Aġenzija Ewropea għar-Rikostruzzjoni tad-29 ta' Awwissu 2007 li tikkonferma ċ-ċaħda ta' l-offerta tar-rikorrenti u l-għotja lil offerent ieħor tal-kuntratt li jirrigwarda s-sejħa għal offerti EuropeAid/124192/D/SUP/YU (ĠU 2006/S 233-248823), għall-provvista, kunsinna, installazzjoni, servizzi ta' wara l-bejgħ u taħriġ fl-użu ta' provvisti għat-trattament u t-trasport ta' skart mediku fir-Repubblika tas-Serbja (minbarra l-Kosovo). Barra minn hekk, ir-rikorrenti jitolbu l-kumpens għad-dannu allegatament ikkawżat mid-deċiżjoni.
   In sostenn tar-rikors tagħhom, ir-rikorrenti jsostnu li l-awtorità kontraenti kisret il-kriterji ta' l-għotja fis-sejħa ta' l-offerti, peress li l-offerta ta' l-offerenti rebbieħ ma kinitx tissodisfa l-ispeċifikazzjonijiet teknici.
   Barra minn hekk, ir-rikorrenti jallegaw li l-awtorità kontraenti kisret il-proċedura ta' għoti ta' kuntratt applikabbli, li ma tatx raġunijiet u li kisret il-prinċipju ta' amministrazzjoni tajba.